carohd/mindhelper huggingface dataset:
Jeg føler mig værdiløs og hvorfor associerer jeg ting?
Kategori: Svære følelser og tanker
K\u00f8n: Pige
Alder: 16
Dato: 2020-11-27T19:36:45.000Z

Sp\u00f8rgsm\u00e5l:
Hvorfor associerer jeg kapper med at være speciel? Hvorfor associerer jeg Harry Potter med at være oftere syg? Hvorfor associerer jeg tryllestave med at være uhygiejnisk? Hvorfor associerer jeg skjorter med at få voldsomme udburd??



Jeg føler mig meget værdiløs.

Svar:
Det lyder til, at du har gjort dig en masse tanker om det at forbinde noget med hinanden. Og samtidig måske bøvler lidt med en følelse af at være værdiløs. Det kan være rigtig svært at gå og have det sådan. Derfor er det også rigtig godt, at du har skrevet herind og delt dine tanker med os.



Hvis man associerer en ting med noget andet, så er det fordi, man forbinder de to ting med hinanden. Det kan eksempelvis komme, hvis man har set de to ting sammen på et tidligere tidspunkt. Eksempelvis kan man godt associere harry potter med at være syg, hvis man selv har været syg på et tidspunkt, hvor man har set/læst meget Harry Potter. Så derfor er der måske sket nogle ting, som gør du forbinder de forskellige ting med hinanden?



Snak med nogen om det



Du skriver, at du føler dig meget værdiløs, og der kan være rigtig mange forskellige grunde til, at man har det sådan. Ofte er det også sådan, at der måske ikke lige er en specifik grund til, at man har det sådan. Men uanset om der lige er en grund eller ej, så kan det være rigtig hårdt. Tankerne kan komme til at fylde rigtig meget, og derfor er det også en rigtig god ide, at du får snakket med nogen om, hvordan du har det. For det er alt for tungt, at gå rundt og bære på helt alene.



Snak med dine forældre



Jeg kommer til at tænke på, om du har snakket med dine forældre om følelsen af at være værdiløst? For ellers tænker jeg, at det kunne være en rigtig god ide. Dine forældre er måske nogle af de mennesker, som er tættest på dig. Og det er ofte sådan med forældre, at de rigtig gerne vil hjælpe. Men det kan være lidt svært for dem at gøre det, hvis de ikke helt ved hvordan man lige går og har det. De fleste forældre vil rigtig gerne have, at deres børn har det godt. Derfor bliver de også ofte rigtig glade for, at man fortæller dem, hvordan man har det. I vores vores guide til at snakke med forældre om svære ting, står der en masse om, hvordan man kan gøre, når man skal snakke med sine forældre om ting som er svære. 



Tag fat i Headspace



Du kan også tage fat i Headspace. Der sidder nemlig en masse søde frivillige klar til at hjælpe og lytte. Det er helt gratis at komme i Headspace, og du kan også sagtens være anonym, hvis du synes, at det er rarere. De frivillige er vant til at snakke med unge om ting som er svære, og derfor sørger de også altid for, at det foregår på en måde som er rar for dig. Så I kan få snakket om de ting, som du går og bøvler med. 



Jeg håber, at der er noget i mit svar som har hjulpet, og at du får snakket med nogen om, hvordan du har det. For det er alt for svært, at gå med alle de tanker helt alene.
Jeg har fået et godt øje til en dreng på min årgang
Kategori: Kærlighed og sex
K\u00f8n: Pige
Alder: 14
Dato: 2020-11-27T17:19:46.000Z

Sp\u00f8rgsm\u00e5l:
Jeg er en pige på 14 år. Jeg er næsten lige flyttede skole. Jeg har fået et godt øje til en dreng på min årgang. Hver gang vi går forbi hinanden får vi øjenkontakt, og begynder og smile, kan også se at han begynder og smile. Jeg har prøvet og skrive lidt med ham på fecebook, men det er kun en gang imellem han svare mig. Jeg går også til det samme valgfag med ham. Hver gang jeg ser ham kan jeg næsten ikke holde øjne fra ham igen. Jeg kan mærke nogle gang han kigger på mig, og det er når vi er ude til frikvarter eller skal samles til et eller andet eller valgfaget. Men ellers har jeg ikke rigtig snakket med ham. 



Hvad skal jeg gøre?

Svar:
Det er bare aldrig nemt, når man er vild med en fyr. Men jeg er glad for, at du har skrevet herind og delt det med os.



Hvad gør man? 



Jeg synes det er sejt, at du har skrevet til ham på facebook. Det er nemlig en rigtig fin måde, at vise interesse på. Men nu står du så og skal finde ud af, hvad der lige er næste skridt.



Jeg vil prøve at liste lidt idéer til, hvordan du kan komme mere i kontakt med ham og måske finde ud af, om han også synes du er sød.



Sid ved siden af ham til valgfag.Så kan du måske prøve at snakke lidt mere med ham der? Det er en god måde, at lære ham bedre at kende på.Skriv til ham igen. Hvis du stiller spørgsmål til ham, så kan det nogle gange være med til at åbne samtalen lidt op. Eller beder om hjælp til noget omkring skole. Det kan også være en måde at starte en samtale på.Fang ham i frikvartererne. Måske laver han noget, som du også kan være med til? Eller i kan nå at snakke lidt mere sammen.Giv ham et kompliment. Du var god til valgfag idag, da du gjorde blabla Det kan alle lide og så viser du ham, at du er sød, åben og nysgerrig på ham.Få dine venner til at snakke med ham. Så kan de måske prøve at finde ud af, om han også synes, du er lidt sød.Vær modig og spørg om han vil ses. Måske vil han være med til at gå en tur efter skole? Eller se film hjemme hos dig?



Det er kan være svært at finde ud af, hvad man lige skal gøre, når man er blevet vild med nogen. Men jeg håber at mit svar har været hjælpsomt for dig. Og så krydser jeg fingre for, at det kommer til at gå super godt.
Jeg vil gerne tage din rigtige vej, når jeg laver mine uddannelsesønsker
Kategori: Skole og uddannelse
K\u00f8n: Dreng
Alder: 16
Dato: 2020-12-03T15:33:38.000Z

Sp\u00f8rgsm\u00e5l:
jeg skal på uddanelse næste år, men er i tvivl hvilket job jeg kan have at gøre med. Jeg elsker at lave mad, men har ikke et stort overblik, jeg kan ikke holde styr på en pande, så jeg fungere ikke under pres. 



Jeg kan ikke lide at arbejde med mennesker, eller service arbejde, jeg vil gerne tage den rigtige vej, jeg kan også godt lide at bage, men inden jeg laver mine uddanelses ønsker, så ville jeg hører om at værer bager kræver meget overblik og skal jeg have noget af gøre med mennesker.

Svar:
Det kan være mega svært at finde ud af, hvilken uddannelse, der er den rigtige for en. Derfor er jeg også glad for, at du har skrevet herind og delt dine bekymringer med os.



Bagerjobbet



Jeg synes det lyder som en rigtig spændende idé at blive bager, når nu du godt kan lide at bage. For det er en god idé at vælge noget, man synes er sjovt, når det kommer til uddannelse. Men jeg må indrømme, jeg ikke ved særligt meget om arbejdet som bager. Derfor er jeg nok heller ikke den bedste til at svare på, om bagerjobbet kræver meget overblik, eller om man skal have meget at gøre med andre mennesker. Men du kan overveje at tage hen til en bagerforretning i nærheden af, hvor du bor og spørge, om du må snakke med bageren. For så kan du få af vide fra en rigtig bager, hvordan arbejdet ser ud, om det kræver meget overblik, og om der er meget menneskekontakt. Måske kunne det være en god idé for dig?



Du kan læse mere om bagerjobbet her på uddannelsesguiden.dk. Hvis du har lyst, kan du også læse vores artikel om at være i tvivl om uddannelse. Der står nemlig nogle flere gode idéer til, hvad man kan gøre, hvis man ikke lige ved præcis, hvad man vil. 



Kontakt UU-vejlederen



Jeg tænker, det kunne være en god idé for dig at tage fat i UU-vejlederen i din by. UU-vejlederen er en uddannelsesvejleder, hvis job er at hjælpe unge med at finde en uddannelse, som passer godt til dem. Måske har du allerede mødt UU-vejlederen på din skole? Og ellers kan du prøve at snakke med din lærer om, hvordan du kommer i kontakt med UU-vejlederen. Eller du kan selv kontakte uu-vejlederen her på borger.dk. 



Snak med dine forældre om det 



Jeg kommer til at tænke på, om du har snakket med dine forældre om uddannelsesvalg? For ofte kender ens forældre en rigtig godt, og har måske nogle gode idéer til, hvad der kunne være en god uddannelse for en. Det kan også være, at dine forældre selv har prøvet, at være i tvivl om, hvilken uddannelse de skulle vælge?



Jeg ved desværre ikke så meget om jobbet som bager. Men jeg håber mit svar har været hjælpsomt for dig. Og husk på, at selv hvis du ikke vælger den rigtige uddannelse første gang, så kan du altid vælge om igen. Det er helt okay at skifte mening. Held og lykke herfra.
Hvordan bliver man god i skolen?
Kategori: Skole og uddannelse
K\u00f8n: Pige
Alder: 13
Dato: 2020-12-02T14:25:27.000Z

Sp\u00f8rgsm\u00e5l:
jeg er 11 år jeg kan ikke finde ud af skolen der er ikke et eneste fag jeg er god til. selvom alle siger at jeg er god til alt så føler jeg det ikke er rigtigt. hvad skal jeg gøre for at blive god i skolen?

Svar:
Det lyder da til, at du går med en masse tanker om skolen, og det at være god i skolen. Det kan komme til at fylde rigtig meget, derfor er det også rigtig godt, at du har skrevet herind til os.



Måske de andre har ret?



Jeg kommer til at tænke på, om det måske godt kunne være, at de andre har ret. Og at du måske faktisk er god til tingene. Det er nemlig sådan med os mennesker, at vi godt nogen gange kan komme til at føle, at vi er dårlige til noget, selvom vi måske faktisk er gode til det. Det kan der være rigtig mange grunde til, men ofte kan man komme til at være meget mere kritisk overfor sig selv, end man er overfor andre, så man helt kommer til at overse, at man måske er meget god til tingene.



Vi mennesker er også meget forskellige, og der er nogen som er rigtig gode til at lave matematik, andre er vildt hurtige til at løbe, og så er der andre som er god til noget helt tredje. Og det er helt OK. Vi har nemlig alle sammen nogle ting, som vi er bedre til end andre. Og sådan er jeg sikker på, at alle dine klassekammerater også har det. Derfor behøver man heller ikke, at være supergod til alle fag, for at være god i skolen.



Snak med din lærer



Jeg tænker, at det kunne være en rigtig god ide, at du fik snakket med din lærer om de her tanker, som du går med. Så kan det nemlig være, at I kan få en snak om, hvordan din lærer synes, at det går. Og så kan det også være at din lærer måske kan fortælle dig om de ting, som du er god til i skolen. Det kan også være, at din lærer kan hjælpe dig med med at blive bedre til fagene i skolen. Din lærer har helt sikkert snakket med elever, som har haft det ligesom dig før. Og derfor er de som regel også rigtig gode til at hjælpe og lytte. De fleste lærere vil nemlig også rigtig gerne have, at deres elever har det godt.



Snak med dine forældre



Det kunne også være en god ide, at du snakkede med dine forældre om de her tanker. Det kan nemlig være rigtig svært, at gå rundt med helt alene. Og dine forældre er måske nogle af dem som er allertættest på dig. Derfor tænker jeg også, at de vil blive rigtig glade for, at du fortæller dem om dine bekymringer. For de fleste forældre vil rigtig gerne have, at deres børn har det godt. Og derfor tænker jeg også, at dine forældre rigtig gerne vil hjælpe dig, hvis de ved, hvordan du har det. Du kan læse lidt mere om, hvordan man snakker med sine forældre om svære ting i vores guide til lige præcis det.



Jeg håber at der er noget i mit svar, som du kan bruge. Og at du får snakket med din lærer om de her tanker, som du går med, så det ikke skal fylde så meget.
Projektuge
Kategori: Generelt
K\u00f8n: Pige
Alder: 16
Dato: 2020-11-30T15:00:46.000Z

Sp\u00f8rgsm\u00e5l:
Mit navn er Steffie, jeg går i niende klasse. I uge 49 har jeg projektuge. Og jeg har valgt ensomhed Grunden til jeg valgte netop det underemne er fordi, der ikke er så mange der vil snakke om det jeg ved hvordan det er at føle sig ensom eller være ensom.  Grunden til jeg kontakter dig/jer er fordi jeg gerne vil stille nogle spørgsmål angående Ensomhed. Så vil jeg høre om vi kunne mødes?



Er det fleste drenge eller piger der føler sig ensomme?



Kan ensomhed var en gode ting? 



Hvad ville det sige at var ensom?



Hvordan kan man for mindre ensom? 



Hvad kan der ske hvis man ikke snakke om ensomheden?



Kan det var farligt at var ensom? 



Hvad mener du om ensom? 



Har du nogensinde selv føle dig ensom?



Har du måske selv et forslag til at blive mindre ensom?



Føler du dig nogensinde ensom når du kigger på de sociale medier?



 Hvordan kan ensomhed opstår?

Svar:
Det lyder som et rigtigt spændende projekt, du er igang med. Her på Mindhelper har vi desværre ikke tid til at hjælpe med projektugespørgsmål. Men du kan prøve at læse vores artikel om ensomhed. Du kan eventuelt også prøve at kontakte Ventilen og høre om de kan hjælpe. Deres forening arbejder lige netop med ensomhed og unge, så de er eksperter på området. 



Held og lykke med projektet.
Jeg er forelsket i den nye dreng på skolen
Kategori: Kærlighed og sex
K\u00f8n: Pige
Alder: 13
Dato: 2020-12-03T15:46:52.000Z

Sp\u00f8rgsm\u00e5l:
jeg er en pige Jeg er forelske en dreng. går den sammen skol. han er ny jeg kender ham ikke så godt. jeg kender kun hans navn. Jeg ved ikke om han er forelske i mig. han kigge nogle gang på mig. vi få også nogle gang øjenkontakt men så kigger han væk igen.

Svar:
Det med kærligheden er bare hammer-forvirrende. Derfor er jeg også glad for, at du har skrevet herind og delt dine tanker med os.



Er han forelsket?



Det er svært lige at finde ud af, om en person er forelsket tilbage. Men du kan prøve at læse vores artikel med tegn på forelskelse. Der står nemlig en masse signaler, man kan være opmærksom på, hvis man gerne vil vide, om en person er forelsket tilbage. Måske er der flere ting på listen, som han gør? 



Snak med ham 



Hvis man gerne vil have kontakt med en person, som man er blevet forelsket i, så kan det være en god idé, at snakke med personen. Det kan eventuelt være i et frikvarter eller du kan sende ham en besked på sociale medier? Så kan du prøve at spørge lidt ind til, om han er blevet glad for at gå på skolen. Og hvad han ellers godt kan lide at lave. På den måde virker du sød og interesseret. Så kan det være, at du kan mærke om han også har lyst til at snakke med dig. Og måske kan du endda invitere ham til at lave noget efter skole en dag?



Hvis du har lyst kan du også læse vores artikel om smalltalk. Der står nemlig en masse gode tips til, hvordan man kan starte samtaler med nye mennesker.



Jeg krydser fingre for, at det kommer til at gå godt.
Må man gerne sove med en tampon?
Kategori: Identitet
K\u00f8n: Pige
Alder: 18
Dato: 2020-12-03T16:09:15.000Z

Sp\u00f8rgsm\u00e5l:
Jeg vil egentligt hellere bruge tampon end bind. Men må man gerne sove med en tampon?

Svar:
Godt spørgsmål, du stiller. Jeg tror mange unge piger går og tænker på hvor lang tid, de må have en tampon i. Og om det er okay at sove med den.



Må man sove med en tampon?



Ja. Du må gerne sove med en tampon. Man siger, at det er smart at skifte tamponen mellem hver 4. og hver 8. time. Det passer jo okay med en almindelig nats søvn. Du skal bare huske at skifte din tampon lige før du går i seng. Og lige efter du er stået op.Hvis du så ved, at du skal sove meget længere end 8 timer en nat, så kan du vælge at bruge bind i stedet for i den situation.
Jeg bliver svimmel, når jeg tænker på corona
Kategori: Angst og stress
K\u00f8n: Pige
Alder: 13
Dato: 2020-12-19T14:45:05.000Z

Sp\u00f8rgsm\u00e5l:
Jeg har et problem& Jeg skal testes for Corona 2 gange fordi der var en lærer på min skole der blev testet positiv. Det er så min dansklærer. Men hver gang jeg tænker på om jeg faktisk har Corona, eller bare tænker på corona, får jeg sådan lidt kvalme og ondt i maven, og jeg bliver lidt svimmel& Er det fordi jeg har Corona, eller er det fordi jeg tænker for meget?

Svar:
Det er ikke særligt rart at være nervøs for, om man har fået corona. Det er der desværre rigtigt mange unge, som oplever i øjeblikket. Derfor er jeg også rigtig glad for, at du har skrevet herind og delt det med os.



Nervøsitet



Du skriver, at du bliver svimmel, får lidt kvalme og ondt i maven, når du tænker på corona. Det er ikke særligt rart at opleve.Og jeg kan sagtens forstå, hvis du kommer til at tænke på, om det kunne være fordi, du har corona. Men jeg tænker ikke er et tegn på at du har corona, men måske nærmere et tegn på nervøsitet for, om du har fået corona. Det er helt normalt at opleve nervøsitet, hvis der er en risiko for, at man er blevet smittet med corona. Sådan tror jeg næsten alle mennesker ville havde det. Og hvis man oplever nervøsitet, så er det helt normalt også at få kvalme, blive svimmel og få ondt i maven. Det er sådan kroppen reagerer, hvis den bliver meget nervøs.



Hvis du spørger en person, som er nervøs eller bange for at flyve, hvordan han har det lige, når flyet skal til at lette. Så vil han nok fortælle dig, at han oplever at blive svimle, få kvalme og ondt i maven. Ligesom når du kommer til at tænke på corona.



Snak med dine forældre om det



Hvis man er nervøs for noget, så er det en rigtig god idé at snakke med nogen om, hvordan man har det. For det er ikke særligt rart at gå rundt alene med de svære tanker.



Du kan forestille dig, at du bærer rundt på en rigtig tung kuffert helt alene, og jo længere du går, jo tungere bliver den. Men hvis der så kommer en og tager den ene hank på kufferten, så er den pludselig kun halvt så tung, og kufferten bliver meget nemmere at håndtere. Sådan er det også med nervøsitet og bekymringer. De bliver lettere, når man er 2 om dem. Derfor tænker jeg også, at det kunne være en rigtig god idé, hvis du snakkede med nogen om dine bekymringer. Måske dine forældre? Eller en anden person, som du er tryg ved. Du kan læse mere om at snakke med sine forældre om svære ting her i vores guide til at snakke med sine forældre, hvis du har lyst. 



Jeg håber mit svar har været hjælpsomt for dig, og så krydser jeg fingre for, at du bliver testet negativ. Varme tanker herfra.
Jeg behøver hjælp til en ting i livet. Hvem kan jeg tale med?
Kategori: Få hjælp
K\u00f8n: Dreng
Alder: 20
Dato: 2021-01-23T18:00:40.000Z

Sp\u00f8rgsm\u00e5l:
Jeg behøver hjælp i en ting i livet hvad kan jeg tale med

Svar:
Dejligt du skriver herind og spørger efter hjælp, jeg vil gøre mit bedste for at sende dig i en god retning.



Nu skriver du ikke så meget om, hvad det er, du har brug for hjælp til. Derfor tænker jeg også, at det kunne være god idé, hvis du fik hjælp fra nogle, som du vil kunne snakke lidt mere i dybden med om, hvad dit problem er. Og så kan i sammen finde ud af, hvad der kunne være en god hjælp for dig. Der er der heldigvis masser af steder, hvor man kan få hjælp til.



Tag fat i nogle omkring dig 



Hvis du har nogen omkring dig, som du er tryg ved at snakke med, så kan du måske prøve at tage fat i dem, og høre om de vil hjælpe dig. Det kunne være dine forældre, en storebror, en god ven eller et familiemedlem, som du er glad for. Ofte tænker 2 hoveder bedre end et, og det kan være super rart at få støtte og et par ekstra øjne på ens situation. Måske er der endda nogle af dem, som har stået i en lignende situation som ved, hvor du kan få hjælp henne.



Skriv til Headspace



En mulighed for dig kunne være Headspace. Headspace er en frivillig unge rådgivning, hvor unge kan få hjælp til det, der fylder. Intet problem er for stort eller småt i Headspace. De har blandt andet en chat man kan skrive til, og så snakke frem og tilbage med en frivillig. Og det er helt anonymt og gratis. De er super søde og dygtige, og jeg tænker, at uanset hvilket problem, du står med, så skal de nok hjælpe - enten ved selv at hjælpe, eller sørge for, at du bliver sendt i retning af nogle, som kan hjælpe dig. 



Få hjælp på din uddannelse 



Hvis du er under uddannelse, kan du også få hjælp der. Det kan eksempelvis være støttende samtaler, hjælp til at få styr på praktiske ting og andet. Du kan læse mere om det i vores artikel: få hjælp på dit uddannelsessted.



Tag fat i lægen 



Hvis du har det dårligt - uanset om det er fysisk eller psykisk, så er det en god idé, at tage en tur til lægen. Så kan man snakke med lægen om, hvordan man bedst kan blive hjulpet og hvad det næste skridt i en god retning er. Du må altid snakke med lægen, og de er helt vant til at snakke med unge, som har brug for en hjælpende hånd.



Jeg håber, at der er nogle af de steder, som kunne være hjælpsomme for dig. Ellers må du endelig skrive herind igen. Varme tanker herfra.
Hvordan fungerer p-piller egentligt?
Kategori: Identitet
K\u00f8n: Pige
Alder: 17
Dato: 2021-02-04T18:14:53.000Z

Sp\u00f8rgsm\u00e5l:
Jeg er en pige på 17 år, der har taget p-piller siden jeg var 14 år. Ingen problemer der, det fungerer fint, jeg får min menstruation hver måned og er endnu ikke blevet gravid! Jeg har en fast kæreste, og har ikke været sammen med andre end ham. Nu læste jeg i min mors dameblad, at kroppen ikke udløser et æg? Det forstår jeg ikke??? Hvordan fungerer p-piller egentligt? Kan I ikke hjælpe mig, så er I bare søde..:-)

Svar:
Sikke et godt spørgsmål du stiller. Jeg er sikker på, at du ikke er den eneste pige, som går også tænker på, hvad søren det egentligt er, at de der p-piller gør ved kroppen.



Sexlinien har svaret 



Jeg blev faktisk selv lidt i tvivl, da jeg læste dit spørgsmål. Vi er jo læger her på siden, så derfor vil jeg ikke begynde at komme med for mange lægefaglige udtalelser. Men jeg synes, at Sexlinien har lavet nogle mega gode forklaringer på det med, hvordan p-pillen den fungerer. Så derfor så sender jeg dig lige videre til deres hjemmeside. De har en artikel, hvor en læge besvarer de mest stillede spørgsmål om p-piller og en anden artikel, som handler om p-piller generelt. Jeg synes især den første artikel forklarer ret fint, hvordan pillen lige fungerer. Så jeg håber det er okay, at jeg lige har sendt dig videre til nogen, som kan forklare det meget bedre, end jeg kan. 



Virtuel knus herfra.
Kan jeg have fået en kønssygdom?
Kategori: Kærlighed og sex
K\u00f8n: Dreng
Alder: 18
Dato: 2021-02-04T18:11:30.000Z

Sp\u00f8rgsm\u00e5l:
Jeg er en 18-årig mand. I sommers var jeg på Sunny Beach, hvor jeg havde sex med tre forskellige piger. Jeg brugte ikke kondom, men jeg spurgte pigerne, om de havde nogle kønssygdomme, inden vi havde sex, og de sagde alle sammen nej (mega nice). Alligevel gør det ondt, når jeg tisser (ikke så nice). Kan jeg have fået en kønssygdom? =A Jeg har læst lidt på klamydia og gonoré  kan det være en af de to? Kan det behandles? Skal jeg sige noget til pigerne? Venlig hilsen A.

Svar:
Når man har ubeskyttet sex, så er der altid en risiko for, at man kan få en kønssygdom. Også selvom man har spurgt sin sexpartner på forhånd. Det kan jo være, at de ikke ved at de har en kønssygdom. Derfor er det også altid en god idé at bruge kondom, hvis man har sex med en, som man ikke med sikkerhed ved om har en kønssygdom.



Hvis det gør ondt, når du tisser, så kan det godt være gonorré eller klamydia . Du kan læse mere om sygdommene på de links, jeg har lagt ind.  Begge dele kan heldigvis sagtens behandles, hvis man søger læge. Men sygdommene kan risikere at udvikle sig, hvis de ikke bliver behandlet. Smerter ved vandladning kan også være tegn på andre sygdomme. Derfor er det også rigtigt vigtigt, at du tager til lægen hurtigst muligt og bliver tjekket for kønssygdomme. Hvis du vil læse mere om kønssygdomme kan du også tjekke Sexliniens artikel om kønssygdomme ud nu. 



Snak med pigerne



Hvis det viser sig, at du er smittet med en kønssygdom, så er det rigtigt vigtigt, at du kontakter pigerne og snakker med dem, så de også kan blive testet for at se, om de er smittet. Hvis du har haft sex med nogen andre siden du var på ferie, så er det også vigtigt, at du kontakter dem, så de kan blive testet.



Jeg håber mit svar var hjælpsomt for dig. Og at du tager et smut til lægen hurtigst muligt.